recursal/SuperWikiNEXT-32B huggingface dataset:
**Инстал фест** е манифестација поврзана со слободниот софтвер. Обично организирани се од локални Линукс кориснички групи или универзитети, а основна намена е да се соберат луѓе за масовно инсталирање на оперативни системи и софтвер, најчесто Линукс и друг слободен софтвер.

Целиот настан е посветен на развој на самата заедница, како место на кое новите корисници можат да ги донесат своите компјутери, а поискусните корисници им помогаат да инсталираат и конфигурираат оперативен систем по желба.

Инсталфест-овите собираат корисници со различни стручни познавања - од почетници до експерти. Доста фестивали вклучуваат и разни информативни предавања, како и неформално запознавање на членовите преку ручеци, пијалак и сл. Формалноста на целиот настан зависи од самата организација која го спонзорира фестивалот.

Во Македонија Инсталационен фестивал се одржува од 2004 година. Организатор е Слободен софтвер Македонија, некогаш потпомогнат од некои други компјутерски фирми. Заедно со Инсталациониот фестивал се одвива и Burnfest, на кој на корисниците им се нуди можност да добијат копија од некоја позната Линукс дистрибуција.

Првиот инсталационен фестивал се одржа викендот 15-16 Април 2004-та во просториите на Собрание на град Скопје. Исходот беше 11 инсталирани и конфигурирани машини и над 200 снимени дискови.

Вториот инсталационен фестивал се одржа викендот 23-24 Април 2005-та во просториите на Електротехничкиот факултет во Скопје. Исходот беше 10 инсталирани и конфигурирани машини и над 150 снимени дискови.

Третиот инсталационен фестивал се одржа викендод 15-16 Април 2006 година во Народна Техника во Скопје. Покрај инсталација и снимање дискови, имаше и презентации и работилници за повеќе теми:

**Сабота, 15 април**
* 15:30 - 18 часот - работилници:
	+ Конструирање на динамички web апликации со TurboGears и Python - Дамјан Георгиевски
	+ mk.wikipedia - слободна енциклопедија - Милош Столиќ, Слободан Јаќоски
* 18:30 предавањe/дискусија
	+ Авторските права против современото општество - Новица Наков, Дамјан Георгиевски

**Недела, 16 април**
* 15:30 - 18 часот - работилници:
	+ Оптимизација и модификација на Линукс кернел - Дамјан Георгиевски
	+ Локализација - Арангел Ангов
* 18:30 предавањe/дискусија
	+ Слободен софтвер (што, зошто и како) - Новица Наков

Надворешни Врски
================

Слободен софтвер Македонија
Официјална страница на инсталациониот фестивал
**Грофица Каролина од Насау-Сарбрикен** (12 август 1704 - 25 март 1774) — грофица на Пфалц-Цвајбрикен, преку брак со Кристијан III фон Пфалц-Цвајбрикен. Таа била ќерка на грофот Луј Крато од Насау-Сарбрикен и грофицата Филипинка Хенриет од Хоенлохе. На 21 септември 1719 година, на 15-годишна возраст, се омажила за нејзиниот 44-годишен кум, Кристијан III од Цвајбрикен. Свадбата се одржала во замокот Лоренцен во Насау. Кога Кристијан III починал во 1735 година, Каролина го превзела регентството пет години, со согласност на царот Чарлс VI, сè додека нејзиниот син Кристијан IV не станал полнолетен.
**Каротен** е одговорен за портокаловата боја во морков и могу друго овошје и зеленчук.
**Каротините** (со формула: C40H56) се портокалово-црвенкави пигменти кои се среќаваат кај хромопластите на растенијата. Тоа се јаглеводороди кои имаат способност да кристализираат и притоа да образуваат каротин кристали во стромата на хромопластите. Како најважен и најзастапен вид на каротин се издвојува каротин α: 

α-каротинα-каротин
Меѓутоа постојат и каротин β, γ и δ.

Изомер на каротинот е ликопинот, кој го има во хромопластите на доматот, шипката, кајсијата, праската и други плодови.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85020407
* BNF: cb12256761d (податоци)
* NDL: 01214681

 |

 |
Каролина Линк (2020)
**Каролин Линк** (2 јуни 1964 во Бад Наухајм) е германска режисерка. Нејзиниот игран филм *Никаде во Африка* бел награден со Оскар во 2003 година.

Живот
-----

Мајката на Линк била сметководител, нејзиниот татко работел во паб. По нејзиното школување, вклучувајќи го и школувањето во школата Св. Лиоба во Бад Науахем, и едногодишниот престој во Соединетите Американски Држави во 1984 година, Линк стекнала големо искуство за неколку месеци додека стажирала во Баварија Филм во Минхен. Студирала од 1986 до 1990 година на колеџот за телевизија и филм Минхен во одделот за документарни филмови, а потоа работела како асистент режисер и сценарист.

Линк живее со нејзиниот партнер, режисерот Доминик Граф и нивната ќерка (родена во 2002 година) во Минхен. Таа е протестантка.

Надворешни врски
----------------

* Caroline Link на  Семрежната филмска база на податоци (англиски)
**Како да украдеш милион** (англиски: *How to steal a million*) - американски филм од 1966 година, во режија на Вилијам Вајлер, според сценариото на Хари Курниц. Главните улоги ги граат: Одри Хепберн (Audrey Hepburn), Питер О'Тул (Peter O'Toole), Ели Валах (Eli Wallach), Хју Грифит (Hugh Griffith) и Чарлс Бојер (Charles Boyer).

Синопсис
--------

Никол Бонет (ја игра Хепберн) е ќерка на познатиот колекционер на уметнички дела Чарлс Бонет (го игра Грифит), но никој не знае дека нејзиниот татко истовремено е и фалсификатор на ремек-делата на светската уметност. Парискиот музеј од него ја позајмил скулптурата на Венера за која верува дека е дело на италијанскиот вајар Челини од 16 век, но всушност, делото го фалсификувал Бонет. Проблемот настанува кога музејот сака да ја осигура скулптурата и за таа цел да ја утврди нејзината старост. Никол сака да го спаси својот татко од проблемите и го ангажира симпатичниот крадец Сајмон Дермот (го игра О'Тул)...

Наводи
------

1. 1 2  HRT, Kako ukrasti milijun dolara, američki film (пристапено на 22.1.2020)
Златната жаба, последен пат е снименa на 15 мај 1989 година
**Заштитен статус** или **статус на загрозеност** на одреден вид — поим што се користи како индикатор за можноста тој вид да изумре во блиска или подалечна иднина.

Глобални системи
----------------

**Црвениот список на МСЗП** е најпознат список на загрозени видови. Според МСЗП (или *IUCN*) таксоните спаѓаат во некоја од следниве категории:

* EX — Изумрени видови по 1500 година (кратенката потекнува од англискиот збор *extinct*);
* EW — Видови изумрени во дивината (англ. *Extinct in the wild*)
* CR — Критично загрозени видови (англ. *Critically Endangered*);
* EN — Загрозени видови (англ. *Endangered*) и
* VU — Ранливи видови (англ. *Vulnerable*)
* LR — Нискоризични видови (англ. *Low risk*), категорија која се дели на:
	+ LR/cd — Видови зависни од заштита (англ. *Conservation dependent*);
	+ LR/nt — Речиси загрозени видови (англ. *Nearly threatened*);
	+ LR/lc — Видови со најмала загриженост од изумирање (англ. *Least concern*)

Постојат и две додатни МСЗП категории:

* DD — Видови со недоволно податоци за загрозеноста (англ. *Data deficient*)
* NE — Непроценети видови, или не се проверениспоред IUCN критериуми (англ. *Not evaluated*)

  

Според организацијата NatureServe постојат следниве категории:

* Претпоставено изумрени (*Presumed Extinct*, GX)
* Можеби изумрени (*Possibly Extinct*, GH)
* Критично загрозени (*Critically Imperiled*, G1)
* Загрозени (*Imperiled*, G2)
* Ранливи (*Vulnerable*, G3)
* Се чини безбедни (*Apparently Secure*, G4) и
* Безбедни (*Secure*, G5)

Овој систем содржи и двосмислени и непотполно одредени категории од типот на *Неточно одреден број на едники* (Inexact numeric ranks) и меѓукатегории од типот на G2G3 кога не може точно да се одреди соодветната категорија. Во овој систем исто така постои исказот: само во заробеништво или под надзор на човекот, кој има слично значење како и IUCN категоријата: изумрени во дивината (Extinct in the Wild, EW).

Во Руската Федерација во оваа смисла постои таканаречена Црвена книга на Руската Федерација.

Наводи
------

1. ↑  „ИнфоПрирода: Статус на загрозеност". Архивирано од изворникот на 2013-09-21. Посетено на 2008-12-30.
***Како овие доктори се сакаат еден со друг!*** (изворно: *How These Doctors Love One Another!*) ― кратка кратка претстава напишана во 1931 година од Џорџ Бернард Шо, која сатиризира спор меѓу двајца лекари за употребата на антисептици во хирургијата. Шо во своите дела редовно ја напаѓал конвенционалната медицина.

Содржина
--------

Шо воведува спор помеѓу Сер Вилијам Вотсон Чејн и Сер Алмрот Рајт. Чејн и Рајт се портретирани како се потсмеваат на мислењата на едни со други. Тој заклучува дека кога лекарот не се согласува, никој не е повреден, но „кога лекарите ќе се согласат, ние сме лице в лице со заговор на претенциозно незнаење со таа сомрдна страна на синдикализмот, која е принудена од заедничката потреба да се бори за својата егзистенција дури и до точка на кажување: „Ти ќе умреш пред да умрам од глад".

Контекст
--------

Шо го засновал својот главен лик во „<i id="mwDw">Докторската дилема</i>" на Рајт, но подоцна влегол во судир со него околу вакцинацијата, на што Шо бил против.  Тој исто така се спротивставил на Рајт во врска со верувањето на Рајт дека умовите на жените се разликуваат од мажите, став што Шо го отфрлил. Сепак, тука, Шо, во согласност со сопственото верување во превентивната медицина им дава многу поголема тежина на ставовите на Рајт. Рајт бил загрижен дека прекумерната употреба на антисептици ќе создаде отпорни соеви на бактерии, додека Чејн сметал дека антисептиците се апсолутно неопходни.

Наводи
------

1. ↑  „How These Doctors Love One Another!". Архивирано од изворникот на 2017-03-14. Посетено на 2021-07-01.
2. ↑  Holroyd, Michael, "Bernard Shaw and his lethally absurd doctor's dilemma", *The Guardian*, 13 July 2012.
3. ↑  Peters, Sally, "Shaw's Life: A Feminist in Spite of Himself", *The Cambridge Companion to George Bernard Shaw*, Cambridge University Press, 1998, p.18.

Надворешни врски
----------------

* Текст на Wikilivres на кратката претстава Архивирано на 14 март 2017 г.
**„Како да се омажиш за милионер"** (англиски: *How to marry a millionaire*) - американски филм од 1953 година, во режија на Жан Негулеско (Jean Negulesco) по сценариото на Нануали Џонсон (Nunnually Johnson), засновано на драмата на Зои Ејкинс (Zoe Akins). Главните улоги ги толкуваат: Мерилин Монро, Бети Грејбл, Лорен Бекол, Дејвид Вејн, Рори Калхун, Камерон Мичел, Вилијам Пауел итн.

Синопсис
--------

Лорин Бекол и Мерилин Монро во сцена од филмот „Како да се омажиш за милионер"
Три манкенки се нераздвојни пријателки - сериозната и претприемчива Шаци (ја игра Бекол), заводливата Пола (ја игра Монро) која страда поради тоа што мора да носи очила и кокетната Локо (ја игра Грејбл). Тие изнајмуваат луксузен стан на Менхетн со намера радикално да ги променат своите животи така што ќе се омажат за богат човек. Шаци, која претходно имала брак со сиромашен човек, среќава богат вдовец за кој смета дека е добра прилика, иако тој е многу постар. Локо запознава оженет стопанственик и се согласува да замине на излет со него, надевајќи се дека така ќе ги запознае неговите богати пријатели. Пола, пак, налетува на сомнителен човек кој се претставува како нафтен магнат. Меѓутоа, плановите на трите девојки нема да се развиваат онака како што тие наумиле...

Наводи
------

1. 1 2  HRT, Kako se udati za milijunaša, američki film (пристапено на 22.11.2020)
**Зачетник** или **прајмер** (од анг. *primer*) — секој краток фрагмент од нуклеинска киселина кој служи како почетна точка при репликацијата на ДНК. Зачетниците се потребни бидејќи ДНК-полимеразата, ензим кој ја катализира репликацијата, мора да го започне своето дејство на постоечки фрагмент од ДНК. Полимеразата ја започнува репликацијата од 3‘-крајот од зачетникот , и ја копира спротивната низа.

При повеќето случаи на природна репликација на ДНК, зачетникот за ДНК синтеза и репликација е краток фрагмент на РНК (кој може да се создаде *de novo*). Оваа РНК се создава од страна на примазата, а подоцна се отстранува и се заменува со ДНК со помош на поправна полимераза.

За многу од лабораториските техники на биохемијата и молекуларната биологија кои вклучуваат ДНК-полимераза, како што е процесот на секвенционирање на ДНК и полимеразната верижна реакција (ПВР, PCR), потребни се ДНК-зачетници. Овие зачетници се најчесто кратки, хемиски синтетизирани олигонуклеотиди, со должина од околу дваесет бази. Тие се хибридизираат до целна ДНК која подоцна се копира од страна на полимеразата.

*In vivo* или природен механизам на дејство
-------------------------------------------

ДНК репликациска виљушка. РНК-зачетникот е означен на врвот.
Неводечката низа е ДНК-низата која стои спротивно од водечката низа во репликациската виљушка, одејќи од 3' кон 5' крајот. Бидејќи ДНК-полимераза III не може да врши синтеза во насока 3'→5', неводечката низа се синтетизира во кратки сегменти познати како Оказаки фрагменти. Долж неводечката низа, примазата гради РНК-зачетници на кратки растојанија. По ова, ДНК-полимеразите се во можност да ги искористат слободните 3' OH групи на РНК-зачетниците за да извршат синтеза на ДНК во насока 5'→3'.

Потоа РНК фрагментите се отстрануваат од ДНК-полимераза I кај прокариотите или ДНК-полимераза δ кај еукариотите, по што се додаваат нови деоксирибонуклеотиди за да ги пополнат празнините каде била присутна РНК. ДНК-лигазата ги поврзува деоксирибонуклеотидите, со што ја завршува синтезата на неводечката низа.
**Иван Зајцев** (2 октомври 1988) е италијански одбојкар со руско потекло, италијански национален играч и играч на италијанскиот клуб Перуџа. Има освоено: бронзен медал на Олимписките игри во Лондон (2012), сребрени медали на Европското првенство (2013 и 2014 година), бронзени медали во Светската лига на ФИВБ (2013 и 2014), италијанското првенство (2014) и сребрен медали на Олимписките игри во Рио (2016). ).

Стил на играта
--------------

Зајчев е силен играч со специјален ротирачки смеч. Отсекогаш бил многу посветен на неговата кариера и никогаш не бил вмешан во никакви скандали. Силно верува во неговата игра и неговата успеси зборуваат за него. Тој е популарен меѓу навивачите.

Приватен живот
--------------

Син на победникот на златен медал на Олимписките игри-Вјачеслав Зајцев. Роден е во Сполето, каде што неговиот татко играл во тоа време. Неговата мајка, Ирина Позднакова, била пливач. Сестрата на Иван, Ана (родена 1975), се омажила во Италија во 1993 година. Во април 2014 година, тој и неговата сопруга, Ешли Сирочи, со која се оженил во 2013 година, изјавил за медиумите дека очекуваат дете. На 31 октомври 2014 година го добил својот син Саша.. Иван е познат по неговите форми на коса и брада. 

За време на натпреварот во тимот на Лубе Бенка Макерата во јануари 2014 година.
 Иван Zaitsev (# 9) за време на Светското првенство, постигнувајќи бод против САД во Краков, Полска. 
*

Надворешни врски
----------------

* LegaVolley Серија А играч на профилот

1. ↑  Famous Brithdays - Ivan Zaytsev
2. ↑  Scape Players Wiki - Ivan Zaytsev
3. ↑  *Позднякова Ирина* - ussr-swimming.ru
4. ↑  *ITA M: Zaytsev will become father!* - worldofvolley.com - 04-04-2014
5. ↑  *Ivan Zaytsev became a dad!* - worldofvolley.com - 31-10-2014
6. ↑  „Rio 2016 - Ivan Zaytsev". Архивирано од изворникот на 2016-09-19. Посетено на 2019-06-26.
**Иван Ненов** (бугарски: *Иван Василев Ненов*; 1902–1997) ― бугарски сликар.

Животопис
---------

Ненов бил роден на 17 мај 1902 година во Софија. Тој бил сопруг на Екатерина Савова-Ненова. Бил член на Бугарската академија за ликовни уметности. Во раните 1940-ти неговото студио било уништено во бомбардирањето на Софија за време на Втората светска војна.

Во 1950-тите, на Ненов му било забрането да ги изложува своите слики и бил отпуштен од Академијата за ликовни уметности поради тоа што бил формалист. Потоа, тој почнал да работи со глина.

Ненов починал на 9 април 1997 година во Софија.

Во 2012 година, Градската уметничка галерија Софија одржала ретроспектива на делото на Ненов.

Наводи
------

1. 1 2 3  „Ivan Nenov (1902-1997)". *data.bnf.fr*. Посетено на 1 јули 2023.
2. 1 2 3  Parvanova, Mariana. „Ivan Nenov: 95 years in 100 paintings". *Europost*. Посетено на 1 јули 2023.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 32287767
* LCCN: n2002013776
* ISNI: 0000 0000 6661 6271
* GND: 120877236
* BNF: cb15079860j (податоци)
* ULAN: 500124606
* NKC: js2007391569

 |

 |
*Kanyon Towers & Mall* во Левент, Истанбул
**Трговскиот центар Канјон** (турски: *Kanyon Alışveriş Merkezi*) се наоѓа во Истанбул, Турција, во бизнис-центарот Левент. Целиот комплекс се состои од голем број на продавници, ресторани, кина, кафулиња итн. Во комплексот има и канцелариски објекти, како и апартмани. Објектот бил изграден во 2006 година.

Поврзано
--------

* Список на трговски центри во Истанбул
* Акмеркез
* Џевахир

Наводи
------

1. ↑  Kanyon Official Website

Надворешни врски
----------------

* Официјално мрежно место
* Emporis: Kanyon
* Слики од трговскиот центар

Координати: 41°04′42″N 29°00′40″E﻿ / ﻿41.07833° СГШ; 29.01111° ИГД﻿ / 41.07833; 29.01111
Иван Мичурин
**Иван Владимирович Мичурин** (Долгоево, 15 октомври 1855

 - 7 јуни 1935

), советски биолог, генетичар. Се занимаваше со подобрување на сортите на овошките во централна и во северна Русија, како и со создавање нови сорти. Работеше врз вкрстувањето меѓу водовите и родовите, притоа користејќи ја и вегетативната хибридизација (калемењето), добиваше семе и со вештачко запрашување, при што забележа дека тоа семе е поотпорно.

Во негова чест е именувано скопското маало Мичурин.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 59876605
* LCCN: n82220506
* ISNI: 0000 0000 8243 3790
* GND: 118582828
* SUDOC: 101678959
* NLA: 36434474
* NDL: 00524443
* NKC: nlk20010098882
* Ботаничар: Miciurin
* BNE: XX4708486
* CiNii: DA07787621

 |

 |
**Илјада чудесни сонца** (англиски: *A Thousand Splendid Suns*) — роман на Халед Хосеини кој првпат бил објавен во Велика Британија во 2007 година.

Тема
----

Романот *Илјада чудесни сонца* е незаборавен портрет на една ранета земја (Авганистан) и вистински трогателна приказна за семејството и пријателството, неизбришлива слика на горчливата судбина на многу жени од муслиманскиот свет.

Халед Хосеини започнува со својата приказна раскажувајќи на еден сосема обичен начин, за постепено да почне да ја открива трагичната драма на ликовите преку силно крешендо на емоции.

Главните ликови на романот се Маријам и Лејла. Нивните судбини, на прв поглед сосема различни (филозофијата на трпеливост и помиреност со судбината на едната со борбеноста и плановите за иднина на другата), стануваат една заедничка трогателна приказна. На само 15-годишна возраст Маријам ја праќаат во Кабул да се омажи за несреќниот и огорчен Рашид кој е триесет години постар од неа. Речиси две децении подоцна, во земјата која забрзано тоне во пропаст, трагедијата ја погодува петнаесет годишната Лејла која по смртта на своите родители мора да го напушти домот и да стане дел од несреќното домаќинство на Маријам. Лејла и Маријам ќе пронајдат заемна утеха а нивното пријателство ќе стане толку силно како врската меѓу две сестри, нераскинливо како онаа меѓу мајка и ќерка во хаосот на војните кои се испреплетуваат на авганистанското тло.

Со тек на години во Авганистан на власт доаѓаат талибанците, улиците на Кабул горат од бомби и истрели, а животот се претвора во очајничка борба против гладот, суровоста и стравот. Истрајноста на двете жени, Лејла и Маријам, наидува на искушенија кои не можеле да ги сонуваат ниту во своите најстрашни кошмари. Но сепак, љубовта умее да го натера човекот на незамисливи дела, да му помогне со чудесно јунаштво да ги надмине и најстрашните препреки. Маријам го убива Рашид во мигот кога тој се нафрла на Лејла и се обидува да ја задави. Маријам е подготвена да ја плати најстрашната цена - стрелање, кое за Лејла ќе значи слобода и нов живот во семејството со љубовта на својот живот — Тарик.

Поврзано
--------

* Халед Хосеини

Надворешни врски
----------------

* *Илјада чудесни сонца* - најчитан роман на Балканот[*мртва врска*]
**Иван Борг** (роден на 20 јуни 1984 година) ― поранешен малтешки атлетски спринтер. Тој ја претставувал својата земја на натпреварувањата на ИМЕД, МУСФ и Светската атлетика од 2005 до 2013 година. На ИМЕД 2006, тој бил дел од малтешкиот тим 4 × 400 метри, кои освоиле сребрен медал.

Неговиот настап на 10.71 метри на 100 метри во Ниор, Франција ја предводел нацијата во 2010 година, и останува едно од најбрзите времиња што ги постигнал некој малтешки атлетичар.

Последен пат настапил на Ирското колегијално првенство во затворен простор 2013, за НУИГ. Од неговото пензионирање од натпреварувањето, Борг спорадично го покрива спортот во медиумите.

Наводи
------

 

1. ↑  „What Preparations are needed for relay teams to be successful - The Malta Independent". *www.independent.com.mt*. Посетено на 12 септември 2021.
2. ↑  „Borg shines in year of outstanding achievements". *Times of Malta*. Посетено на 12 септември 2021.
**Заја Тонг** е телевизиска личност и продуцент во Канада.

Таа е родена во Лондон, Англија и има кинеско и македонско потекло. Живеела во Хонгконг, а кога наполнила 11 години заминала во Канада.

Завршила на Университетот на Британска Колумбија психологија и социологија.

По завршувањето на студиите работела како новинар и како виш продуцент за Orientation Global Networks во Њујорк.

Наводи
------

1. ↑  Malcolm Parry, "Young soprano shows her bombshell style," *The Vancouver Sun*, December 23, 2006, pg. B.4.
2. ↑  „"Mixed Asian Celebrities"". Архивирано од изворникот на 2012-02-27. Посетено на 2012-08-24.
3. ↑  "About Ziya Tong" Архивирано на 10 јули 2010 г. *Daily Planet* TV series website.
**Иван Жилев** — македонски револуционер.

Жилев е роден во село Горно Броди, Серско. Завршил егзархиска прогимназија во Сер, а работел како шивач и трговец во родното село. Во текот на цели петнаесет години бил претседател на револуционерниот комитет во селото. Во 1906 г. бил избран за член на Окружниот комитет на МРО во Сер. Бил уапсен и осуден на смрт од стрна на турските власти, пресудата била извршена со бесење на Ат-пазар во Сер на 12 октомври 1907 година..

Наводи
------

1. ↑  Литовски, Александар; Јубилеен календар за егејскиот дел на Македонија во 2011 година, Битола, 2011, стр. 6.
**Златко Портнер** (Рума, 16 јануари 1962

 - 23 септември 2020

) — српски и југословенски ракометар. Тој е татко на ракометниот голман Никола Портнер кој настапува за Швајцарија.

Кариера
-------

Ракометната кариера ја започнал во РК Слога од Хртковац, потоа се преселил во Црвенка и продолжил да игра во Металопластика од Шабац, кој бил еден од водечките југословенски клубови во тоа време. Портнер и Веселин Вујовиќ го сочинуваа таканареченото „волшебно дуо" на Металопластика. По Шабац заминал во Барселона со која ја освоил Лигата на шампионите на ЕХФ. Кариерата ја продолжил во Венисје, Франција. Последните години од кариерата ги поминал во Берн и Зофинген, Швајцарија. По Зофинген се вратил во Берн каде ја завршил кариерата. Покрај титулата со Барселона, Портнер освоил уште две европски шампионски титули со Металопластика (1985 и 1986 година). Второ место освоил во 1984 година со Металопластика, а во финалето загубиле од Дукла.

Починал во септември 2020 година. во Швајцарија.

Репрезентација
--------------

Портнер бил член на југословенската репрезентација која освоила злато на Светското првенство во 1986 година и бронза на Олимпијадата во 1988 година. Настапил на Светското првенство во 1990 година каде Југославија го освоила четвртото место, губејќи го мечот за бронза од Романија.

Поврзано
--------

* Никола Портнер

Наводи
------

1. ↑  ZLATKO PORTNER METALOPLASTIKA, Приступљено 17. 1. 2018.
2. ↑  Preminuo legendarni rukometaš Metaloplastike i Jugoslavije

Надворешни врски
----------------

* Профил на сајтот olympic.org
**Зајаковидните цицачи** (латински: *Lagomorpha*) образуваат ред на вистински цицачи.

Општи одлики
------------

Зајаковидните цицачи се мали животни, со кратка опашка, која може да отсуствува. Нивните заби имаат неколку сличности со забите на глодачите. До неодамна групата на зајаковидни цицачи (во која покрај зајците припаѓаат и пиките) ги вклучувала и глодачите како подред. Но уште во 1912 година Џејмс Вилијам Гидли ги воочил многуте специфични одлики во градбата и еволутивната историја на зајаковидните и предложил тие да се сместат во самостоен ред, бидејќи неколкуте сличности со глодачите имаат само надворешен (конвергентен) карактер. Ова гледиште денес се смета за општоприфатено. Филогенетски, зајаковидните се блиски со примитивните копитари од терциерот.

Од глодачите зајаковидните цицачи принципиелно се разликуваат по тоа што на горната вилица кај нив нема еден, туку два пара на секачи. Вториот пар на секачи кај зајаковидните е послабо развиен и се наоѓа зад основниот пар; нивните врвови не достигнуваат до врвовите на основните (предни) секачи. Исто така, тврдото непце кај зајаковидните е изградено на многу посебен начин. Тоа има вид на тесен напречен мост меѓу левиот и десниот ред на катници. За разлика од зајаковидните, кај глодачите тврдото непце претставува цврста платформа која достигнува напред до секачите. Постојат основни разлики во градбата на желудникот. Кај зајаковидните тој се состои (физиолошки, но не и морфолошки) од два оддела, од кои во едниот се одвива бактериско разградување на храната, а во другиот, близу до влезот во цревото, храната се дигерира со ензимот пепсин. Основната сличност меѓу зајаковидните и глодачите се состои во тоа што кај нив отсуствуваат песјаци, а секачите и катниците се разделени со широк беззабен простор — дијастема. Забите кај зајаковидните немаат прекриени корени и постојано растат, што е поврзано со брзото обновување на нивните коронки.

Систематика
-----------

* **РЕД LAGOMORPHA**
	+ **Семејство Ochotonidae**: пики
		- Род *Ochotona*
	+ **Семејство †Prolagidae**: сардиниска пика и други сродни изумрени пики.
		- Род †*Prolagus*
	+ **Семејство Leporidae**
		- Род *Brachylagus*
		- Род *Bunolagus*
		- Род *Caprolagus*
		- Род *Lepus*
		- Род *Nesolagus*
		- Род *Oryctolagus*
		- Род †*Palaeolagus*
		- Род †*Aztlanolagus*
		- Род †*Ordolagus*
		- Род †*Hypolagus*
		- Род *Pentalagus*
		- Род *Poelagus*
		- Род *Pronolagus*
		- Род *Romerolagus*
		- Род *Sylvilagus*

Наводи
------

1. ↑  Hoffmann, Robert S.; Andrew T. Smith (2005-11-16). Order Lagomorpha

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85073948
* GND: 4196535-8
* BNF: cb11952085k (податоци)
* NDL: 00574058
* NKC: ph116735

 |

 |
Биста на Златко Шнајдер
**Златко Шнајдер** (Обреж, близу Земун, 5 март 1903 - Загреб, Савска Бановина, 14 август 1931), револуционер и политички работник, еден од седумте секретари на СКОЈ.

Биографија
----------

Роден е на 5 март 1903 година во Обрешж, во близина на Земун. Тој дојде од етнички мешани семејство - татко, Владимир, беше Хрват, Србин мајка Милева, од границата на кордуна и баније. Неговиот татко бил банкарски службеник а неговата мајка домаќинка, тие имаа помладата ќерка Олга. Кратко време по Златковото раѓање, неговите родители се преселиле во Славонски Брод, каде што го заврши четиригодишно основно училиште, а уште две основни училишта (ова училиште, во 1917 година се претвори во гимназија, а во периодот по Втората светска војна го носеше Златков име) .

Во 1916 семејството на Златко се преселила повторно, овој пат во Загреб, каде што се запишани во трето одделение на Првата држава Граматика училиште. Во текот на своето образование во Загреб, Златко покрај интересите за литературата и уметност, сè повеќе и повеќе почна да се интересира за политика. Особено во текот на 1918 и 1919 година, кога Југославија почна да се одгласи од октомври социјалистичка револуција во Русија. Златко бил член на Здружението на академски социјалистичката младина, која е основана во февруари 1919 година на Универзитетот во Загреб и кој одигра значајна улога во основањето на Сојузот на комунистичката младина на Југославија (Комунистичката младинска), во октомври истата година.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Продавница за зачини во Мароко
**Зачин** или **мирудија** — додаток во храната која им се додава како би се подобрил оригиналниот вкус на храната, или истиот да се модифицира по желба. Зачините и адитивите се користат во прехранбената индустрија во текот на технолошкиот процес. 
Поради тоа што зачините се додаваат во мали количини, немаат хранлива вредност, па може да се каже дека во храната се додаваат исклучително поради подобрување на вкусот и мирисот.
Според дефиниција, зачините се горните делови или цели билки, претежно од тропските предели, кои поради содржината на етерични масла, алкалоиди, гликоза и други ароматични соединенија, во храната предизвикуваат одреден вкус или мирис. Овие материи имаат и наздразнувачко дејство на дигестивниот систем: поттикнуваат излачување на плунка, односно секретот од жлездите, а со тоа и поголемо лачење на дигестивните ферменти; значи, ја подобруваат дигестијата.
Во зависност од вкусот и мирисот можат да се поделат како лути, горки, слатки, кисели, комбинирани и слично. Зачините се пуштаат во продажба како цели билки или како поединечни нејзини делови, како мешавини, а во најново време и во форма на екстракт на зачинот. Тие можат да бидат еднокомпонентни, како што се на пример: сол, црн пипер, оригано, босилек и слично, или мешавина на различни билни состојки. Многу јадења не можат да се замислат без додавање зачини.

Зачинот како тема во уметноста и во популарната култура
-------------------------------------------------------

* „Шеќер и зачин" (*Sugar And Spice*) - песна на американскиот рок-музичар Крајан Шејмс (*Cryan Shames*).

Наводи
------

1. ↑  
	* „Spice". *Encyclopedia of Spices, Spice Blends by Region, The Spice Trade*. Архивирано од изворникот на 2020-06-21. Посетено на 20 декември 2008.
2. ↑  Adamson, Melitta Weiss (2004). *Food in Medieval Times*. Westport, Conn: Greenwood Press. ISBN 978-0-313-32147-4.
3. ↑  Scully, Terence (1995). *The art of cookery in the Middle Ages*. Ipswich: Boydell Press. ISBN 978-0-85115-611-8.
4. ↑  YouTube, Nuggets: Original Artyfacts from the First Psychedelic Era, 1965-1968 CD 1 ALBUM COMPLETO (пристапено на 8 декември 2018)

Надворешни врски
----------------

* 

* Ризница Податотеки поврзани со Spice на Ризницата

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85126619
* GND: 4020933-7
* BNF: cb11936422b (податоци)
* HDS: 014047
* NDL: 00566727
* NKC: ph115004

 |

 |
Лица во зелени воени униформи без ознаки патролираат на аеродромот во Симферопол, Крим (пушката на лицето од десно нема вметнат шаржер); 28 февруари 2014 г.
**Зелени човечиња** (на руски: *зелёные человечки*, на украински: *зелені чоловічки*) е еуфемистички поим кој се користел за претставување на проруските вооружени лица кои дејствувале на Крим за време на воената криза во 2014 година. Нивните лица биле прикриени, носеле зелени воени униформи без ознаки на припадност кон каква било воена структура и биле вооружени со модерно руско воено оружје. Рускиот претседател Владимир Путин го негирал тврдењето дека овие лица се руски војници туку посочил дека истите се дел од местни самоодбранбени групи кои своите налик руски воени униформи ги купиле од продавници за воена опрема. Поради перцепцијата дека се однесуваат учтиво и помагаат на месното население, во рускиот медиумски простор бил користен и називот **учтиви луѓе** (на руски: *вежливые люди*).

Надворешни врски
----------------

* Витали Шевченко, *"Little green men" or "Russian invaders"?* (англиски) („Зелени човечиња" или „руски окупатори"), Би-би-си, 11 март 2014 г.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Кабинетот на д-р Калигари** (германски: *Das Cabinet des Dr. Caligari*) - германски филм од 1920 година, во режија на Роберт Вине (*Robert Wiene*). Главните улоги во филмот ги играат: Вернер Краус (*Werner Krauss*), Конрад Вајт (*Conrad Veidt*), Фридрих Фехер (*Friedrich Feher*), Лил Даговер (*Lil Dagover*), Ханс Хајнрих фон Твардовски (*Hans Heinrich von Twardowski*) итн.

Содржина
--------

Во малото место Холштенвал се одржува годишниот саем на кој своја претстава дава и д-р Калигари, кој го прикажува Чезаре, човекот-месечар (го игра Вајд). Истата ноќ, се случува мистериозно убиство. Двајца другари, Францис (го игра Фехер) и Алан (го игра фон Твардовски) ја посетуваат претставата и Чезаре му претскажува на Алан дека ќе живее до зората. Навистина, таа ноќ, непознат човек го убива Алан. Неговиот другар Францис одлучува да го истражи мистериозното убиство и ја надгледува куќата на д-р Калигари. Утредента, полицијата апси еден човек, кој се обидува да убие една жена. Тој е осомничен и за другите убиства, но тој го признава само обидот за убиство, велејќи дека намерно сакал да ја префрли вината на таинствениот убиец. Идната ноќ, Чезаре ја посетува девојката на Францис, Јане (ја игра Даговер), со намера да ја убие, но омекнат од нејзината убавина, тој ја грабнува и бега со неа. Сепак, гледајќи дека ќе биде фатен, тој ја остава девојката и бега. Франис не може да сфати како Чезаре ја грабнал девојката, кога тој цело време ја набљудувал куќата, но кога полицијата оди кај д-р Калигари, таа открива дека во ковчегот се наоѓа кукла. Францис го обвинува докторот дека го злоупотребил Чезаре за да ги изврши убиствата и бркајќи го, стигнува во лудницата. Таму, лекарите го носат кај директорот, а Францис им кажува на вработените дека директорот е д-р Калигари. Тогаш, тие го пребаруваат кабинетот на директорот и таму наоѓаат книга во која се зборува за вистинскиот д-р Калигари и за месечарот Чезаре, а го пронаоѓаат и дневникот на директорот. Така, се чини дека мистеријата е разрешена. Меѓутоа, филмот завршува така што во лудницата на едно место се собрани Чезаре (сега, буден), Јане (која за себе мисли дека е кралица) и Францис (кој тврди дека директорот на лудницата е д-р Калигари). Тогаш, болничарите го врзуваат Францис во лудачка кошула и го затвораат во ќелија, а директорот на лудницата вели дека сфатил како може да го излекува пациентот.

Надворешни врски
----------------

* Youtube, The Cabinet of Dr. Caligari (1920) FULL MOVIE

Наводи
------

1. ↑  IMDb, The Cabinet of Dr. Caligari (1920) (пристапено на 25.12.2016)
2. ↑  IMDb, The Cabinet of Dr. Caligari (1920) (пристапено на 25.12.2016)
**Клио (Клија) Николова Самарџиева**, мажена **Бобева**, - македонска учителка и револуционерка, деец на ВМОРО.

Животопис
---------

Знамето што го везеле учителките
Клио Самарџиева е родена во 1880 година во Охрид. Во 1897 година завршила трет клас во Битолското женско училиште, и станала учителка во родниот град, каде работела до 1898 година. Во периодот 1899 - 1900 година, работела како учителка во Баница, Леринско. Се приклучила во женската организација на ВМОРО во Охрид, Успение Богородично. Откако Славка Пушкарова заминала за Скопје во 1900 година, на чело на организацијата се поставени Василка Размова и Поликсена Мосинова, а Самарџиева станувала нивна прва помошничка. Учителките учествувале во организирањето на болница за ранети и болни четници во куќата на семејството на Андроник Скопакови. Мосинова, Размова, Самарџиева и Константина Русинска го изработиле охридското револуционерно знаме на ВМОРО, на кое се гледа млада жена и лав кои стојат врз османлиското знаме, а во рака држат знаме на кое пишува „Слобода или смрт".

Владиката Методиј Охридски кога дознал за постоењето и активноста на револуционерната женска организација, во 1900 година ја испратил Мосинова како учителка во Пехчево, а Самарџиева во Вевчани, каде таа останала до 1902 година.

Поради својата револуционерна дејност, Самарџиева е затворена во 1906 година во Битолскиот затвор. Во 1907 година успеала да избега од затворот, и со помош на револуционерната организација избегала во Бугарија. Тука, Клио Самарџиева активно се вклучува во општествените текови, станала член на Комитетот за поставување споменик на Климент Охридски во Софија (1935), потоа, член на Охридското женско друштво „Св. Климент", како и член на Сојузот на Македонските културно-просветни друштва. Во 1943 година ја добила наградата Дамски крст, трет степен со круна.

Умрела во Софија во 1957 година.

Наводи
------

1. 1 2 3 4 5 6 7 8  *Обзор на архивните фондове, колекции и единични постъпления съхранявани в Български исторически архив: От фонд No. 381 до фонд No. 599* (PDF). София: Народна библиотека „Кирил и Методий". 1986. стр. 116. Архивирано од изворникот (PDF) на 2016-08-10. Посетено на 2017-03-07.
2. ↑  Veskovic-Vangeli, Vera (2006). *Bojadjieva Nasteva-Rusinska, Kostadina (1880 - 1932) in: De Haan Francisca, Krasimira Daskalova, Anna Loutfi, eds. Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries*. Budapest, New York: Central European University Press. стр. 67. ISBN 978-963-7326-39-4.
3. ↑  Илинденски сведоштва, том II, дел 2, ДАРМ, Скопје 2016, стр.1498-1499
4. ↑  Русински, Никола П. *Принос към историята на Вътрешната Македоно-Одринска Революционна Организация (градивен период) за времето 1900-1903 г*. Посетено на 2016-06-08.
5. ↑  Радев, Симеон (1969). *Ранни спомени*. София: Български писател. стр. 165.
6. ↑  Предлошка:Цитат периодика
Ирене Фонсека
**Ирене Марија Кинтаниља Коељо да Фонсека** (португалски: *Irene Maria Quintanilha Coelho da Fonseca*) е португалско-американска применета математичарка, професор по математика на колеџот Мелон на Универзитетот Карнеги Мелон, каде што го раководи центарот за нелинеарна анализа.

Професионална кариера
---------------------

Фонсека е родена во Португалија и ги завршила своите додипломски студии на Универзитетот во Лисабон. Завршила докторат на Универзитетот во Минесота во 1985 година, под надзор на Дејвид Киндерлерер, кој подоцна го следел неговиот студент во ЦМУ. Таа се приклучила на факултетот ЦМУ по пост-докторските студии во Париз, Франција.

Во 2011 година, Фонсека била избрана за претседател на Друштвото за индустриска и применета математика.

Книги
-----

Фонсека е соавтор на:

* Степен теорија во анализите и апликациите (со Вилфрид Гангбо, Универзитетот Оксфорд Прес, 1995)
* Современи методи во калкулусот на варијациите: ЛП Простори (со Џовани Леони, Спрингер Верлаг, 2007)

Награди и признанија
--------------------

Фонсека е витез од Редот на Свети Џејмс на Мечот. Во 2009 година Фонсека била избрана за соработник на СИАМ „за придонеси во нелинеарните парцијални диференцијални равенки и пресметката на варијациите". Во 2012 година станала соработник на Американското математичко друштво.

Приватен живот
--------------

Фонсека е омажена за истражувачот на матични клетки, Џералд Шатен.

Наводи
------

1. ↑  Faculty profile, CMU Department of Mathematical Sciences, retrieved 2013-01-21.
2. 1 2 3 4  Wereschagin, Mike (December 1, 2011), „Newsmaker: Irene Fonseca", *Pittsburgh Tribune-Review*, Архивирано од изворникот на 2015-03-29, Посетено на 2018-12-03.
3. ↑  Irene Maria Quintanilha Coelho da Fonseca at the Mathematics Genealogy Project
4. ↑  SIAM Fellows list, retrieved 2013-01-21.
5. ↑  List of Fellows of the American Mathematical Society, retrieved 2013-01-21.
6. ↑  Gerald Schatten genealogy on Geni, retrieved 2013-01-21.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 24842139
* LCCN: n95058481
* ISNI: 0000 0001 1046 7403
* ORCID: 0000-0002-7840-8175
* GND: 1028512775
* SUDOC: 119646498
* BNF: cb145571713 (податоци)
* ResearcherID: B-8112-2017
* BIBSYS: 90955479
* MGP: 5604
* NLA: 35471355
* CiNii: DA09411172

 |

 |
**Канцероген** (**карциноген** или **ракопредизвикувач**) е секоја супстанција, радионуклид, или зрачење кои се директни предизвикувачи на рак. Ова настанува поради способноста за оштетување на геномот или нарушување на клеточните метаболички процеси.

Радиоактивните супстанции можат да бидат канцерогени поради зрачењето кое го емитираат, како што се: гама-зраците и алфа-честичките.
Нерадиоактивни канцерогени се: вдишувањето на азбест, некои диоксини, пушењето на тутун и др.

|  |  |  |  |  |
| --- | --- | --- | --- | --- |
| 

| * п
* р
* у
Генотоксичност |
| --- |
|  |
| Агенс | 
* Мутаген
* Кластоген
* Анеуген
* Карциноген

 |

 |
**Клоака** е заден дел од цревата во кој се соединуваат изводните канали од системот за варење и размножување, првенствено кај оние кои несат јајца, како што се жабите, птиците и влекачите. Во клоаката влегуваат и гонадуктите (јајцеводот и семеноводот), но и каналот за уринирање.

Kлоака кај црвеноопашест јастреб (*Buteo jamaicensis*)

Опис
----

Клоаката претставува продолжение на задното црево (*rectum*), кој е дел од дебелото црево (*intestinum crassum*).

Таквиот отвор е карактеристичен за голем дел од животните кои несат јајца. Исклучок се скоро сите цицачи и некои влекачи. Клоаката претставува еволуциска предност затоа што помалиот број телесни отвори ја намалува можноста за инфекциии, чиј извор може да биде токму телесниот отвор.

Специфичности
-------------

Редок исклучок меѓу цицачите е дабарот и неколку видови од семејството тенрек. И тие животни во раните фази од својот развој имале два телесни отвори, но подоцна повторно се развила *секундарна клоака*, што се смета за прилагодување кон условите за живот.

Рибите се уште еден од исклучоците, затоа што немаат клоака. Тие имаат посебен отвор за половите "продукти", јајце-клетката и спермата.

Кај едноотворните (клунарите и клунестите ежови) клоаката е првобитна, изворна одлика. Тоа ги разликува од торбарите и вишите цицачи, а така и им го дало нивното научно име *Monotremata* (едноотворни).

Наводи
------

1. ↑  Cloaca (anatomy), *Encyclopædia Britannica* (анг.)
**Катедралата Свети Јаков** (полски: *Bazylika archikatedralna św. Jakuba w Szczecinie*) е црква во Шчеќин, Поморско Војводство, Полска. Црквата била изградена од страна на населението на градот, по моделот на црквата Пресвета Богородица во Либек. Овој храм е најголемиот во Померанија (Поморје). Во времето на реформацијата, таа била евангелистичка црква. Во 1677 година црквата била разрушена од војната во тоа време, а во периодот од 1690 до 1693 година била повторно изградена. Исто така црквата била опожарувана, рушена и слично во времето на Втората светска војна, но по крајот на истата повторно била санирана. Денеска, таа е римокатолички храм.

Наводи
------



|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |

Координати: 53°25′30″ N; 14°33′18″ E﻿ / ﻿53.425° СГШ; 14.555° ИГД﻿ / 53.425; 14.555

|  |  |
| --- | --- |
| Ризница | „Катедрала Свети Јаков (Шчеќин)" на Ризницата ? |
**Исак Грацијани** (хебрејски: יצחק גרציאני (4 август 1924 година - 7 јули 2003 година) бил израелски музички кондуктер.

Животопис
---------

Исак („Зико") Грацијани е роден во Русе, Бугарија каде студирал музика и диригирање.

 Спомен плоча во Тел Авив
Во 1948 година, тој емигрирал во Израел. Таа година се приклучил на оркестарот на Израелски одбранбени сили како свирач на труба. Свирел со оркестарот до 1952 година. Во 1960 година, по пензионирањето на диригентот Шалом Ронли-Риклис, неговото место го зазел Грацијани. Тој станал спроведувач на ИБА радио оркестарот (подоцна преименуван во ИБА радио и ТВ оркестар).

Грацијани бил исто така музички директор на Евровизија 1979 година.

Грацијани се пензионирал во 2003 година и починал три месеци подоцна.

Тој соработувал со Леонард Бернштајн. 

|
|  |
| Претходник**Франција Франсоа Робе** | **Евровизиски диригент**1979 | Наследник**Холандија Роџиер ван Отерло** |

Наводи
------

1. 1 2  Nahum Heiman. „יצחק גרציאני". The Bulgarian Jews. Посетено на 16 мај 2020.
2. ↑  „Yizhak Graziani". Jewish Music Research Centre. Посетено на 16 мај 2020.
**„Конзервирани импресии"** — збирка куси раскази од македонскиот писател Горан Стефановски. Збирката е објавена во 2004 година од издавачката куќа „Темплум".

Технички податоци
-----------------

Книгата е објавена како 13 книга на библиотеката „Магма". Книгата е отпечатена во мал формат (18 сантиметри), во мек повез и има 107 страници. Каталогизацијата е извршена во Националната и универзитетска библиотека „Св. Климент Охридски" - Скопје и ја носи ознаката ISBN 9989-902-38-0. Графичкото уредување и дизајнот на книгата е дело на фирмата „Точка", а книгата е испечатена во печатницата „Винсент графика". На предната корица се ставени објекти од Жерар Брасел. На задната корица се наоѓа мал осврт врз делото.

Содржина
--------

Збирката „Конзервирани импресии" содржи 101 кус расказ. Од нив, расказите под реден број 1-20 претходно биле објавени во списанието „Разгледи", во 1974 година; оние под реден број 21-45 биле објавени во „Разгледи", број 5, од 1979 година; оние под реден број 46-72 биле првобитнообјавени во „Разгледи", број 10, од 1980 година; додека расказите под реден број 73-101, напишани во периодот 1980-1983, за првпат се објавени во оваа збирка.

Наводи
------

1. ↑  Горан Стефановски, *Конзервирани импресии*, Темплум, Скопје, 2004.
2. ↑  Горан Стефановски, *Конзервирани импресии*, Темплум, Скопје, 2004, стр. 107.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Дела на Горан Стефановски |
| --- |
|  |
| Драми | 
* *Јане Задрогаз* (1974)
* *Диво месо* (1979)
* *Лет во место* (1981)
* *Хај-фај* (1983)
* *Дупло дно* (1984)
* *Тетовирани души* (1985)
* *Црна дупка* (1987)
* *Лонг плеј* (1988)
* *Кула вавилонска* (1989)
* *Чернодрински се враќа дома* (1991)
* *I Love Chernodrinski* (1991)
* *Гоце* (1991)
* *Сараево* (1993)
* *Старецот со камен околу врато* (1994)
* *Сега му е мајката* (1995)
* *Баханалии* (1996)
* *Екс-ју* (1996)
* *Казабалкан* (1998)
* *Еуралиен* (1998)
* *На пат за Багдад* (1999)
* *Хотел Европа* (2000)
* *Евримен* (2003)
* *Демонот од Дебар маало* (2006)
* *Одисеј* (2012)
* *Огнени јазици* (2013)
* *Figurae Veneris Historiae* (2014)

 |
|  |
| Сценарија | 
* *Клинч* (1974)
* *Томе од бензинската пумпа* (1978)
* *Наши години* (1979)
* *Тумба, тумба, дивина* (1982)
* *Диво месо* (1984)
* *Лет во место* (1984)
* *Бушава азбука* (1985)
* *Хај-фај* (1988)
* *Оазата на Мира* (1994)
* *Аирлија транзиција* (1996)
* *До балчак* (2014)

 |
|  |
| Раскази | 
* *Конзервирани импресии* (2004)

 |

 |
Исидора Секулиќ на поштенска марка
**Исидора Секулиќ** (српски: *Исидора Секулић*; 16 февруари 1877

, Мошорин - 5 април 1958

, Белград) — српска писателка и академик во САНУ.

Живот
-----

Родена е на 16 февруари 1877 година во подножјето на Тителскиот брег, во бачкото село Мошорин кај Жабаљ. Детството го поминала во Земун, во Рума и Нови Сад. Се школувала во Нови Сад (Виша девојачка школа), Сомбор (Српска препарандија) и Будимпешта (Педагогиум). Работела како наставничка во Панчево, Шабац и Белград.

Творештво
---------

До крајот, и без остатоци, посветена на убавината на смислениот збор, писателката Исидора Секулиќ во текот на животот се стекнала со почит како најдобра, најобразувана и најпаметна Србинка на своето време. Познавач на повеќе јазици, и познавач на повеќе култури и подрачја на уметничко изразување, Исидора Секулиќ како писател, преведувач и толкувач на книжевни дела допрела во самата суштина на српскиот народен говор и неговиот уметнички израз, сметајќи го говорот и јазикот за културна смотра на народот. Пишувала за Бранко Радичевиќ, Ѓура Јакшиќ, Лаза Костиќ, Петар Кочиќ, Милан Ракиќ, Вељко Петровиќ, Иво Андриќ, Момчило Настасијевиќ и други.

Се пензионирала во 1931 година. Избрана е за дописен член на Српската академија на науките и уметностите на 16 февруари 1939, а за редовен член на Српската академија на науките на 14 ноември 1950, како прва жена академик. Починала на 5 април 1958 година во Белград.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 4943681
* LCCN: n84129185
* ISNI: 0000 0001 0864 436X
* GND: 119531135
* SUDOC: 028383923
* BNF: cb12022998c (податоци)
* BIBSYS: 90541209
* NLA: 36488039
* NKC: jo2002139539

 |

 |


1. ↑  Потекло на зборот - Антологија на српскиот расказ I, Слово љубве - Буквибукс, Скопје, 2016, стр. 281.